CELEX: 22014D0192
Language: lt
Date: 1411603200000
Title: 2014 m. rugsėjo 25 d. EEE jungtinio komiteto sprendimas Nr. 192/2014, kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) ir 37 protokolas (kuriame pateikiamas 101 straipsnyje nurodytas sąrašas) [2015/1260]

30.7.2015   
            
            
               LT
            
            
               Europos Sąjungos oficialusis leidinys
            
            
               L 202/44
            
         EEE JUNGTINIO KOMITETO SPRENDIMAS
   Nr. 192/2014
   2014 m. rugsėjo 25 d.
   kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) ir 37 protokolas (kuriame pateikiamas 101 straipsnyje nurodytas sąrašas) [2015/1260]
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 ir 101 straipsnius,
   kadangi:
   
               1.
            
            
               į EEE susitarimą turi būti įtrauktas 2014 m. vasario 3 d. Komisijos sprendimas C(2014)462 dėl Europos audiovizualinės žiniasklaidos paslaugų reguliuotojų grupės įsteigimo;
            
         
               2.
            
            
               kad EEE susitarimas tinkamai veiktų, EEE susitarimo 37 protokolas turi būti papildytas įtraukiant Europos audiovizualinės žiniasklaidos paslaugų reguliuotojų grupę, įsteigtą Komisijos sprendimu C(2014)462, o XI priedas turi būti iš dalies pakeistas siekiant tiksliai nustatyti bendradarbiavimo su šia grupe tvarką;
            
         
               3.
            
            
               todėl EEE susitarimo XI priedas ir 37 protokolas turėtų būti atitinkamai iš dalies pakeisti,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XI priede po 5q punkto (Europos Parlamento ir Tarybos direktyva 98/84/EB) įterpiamas šis punktas:
   
      
                  „5r.
               
               
                  
                     C(2014)462: 2014 m. vasario 3 d. Komisijos sprendimas C(2014)462 dėl Europos audiovizualinės žiniasklaidos paslaugų reguliuotojų grupės įsteigimo.
                  Sprendimo nuostatos šio susitarimo tikslais pritaikomos taip:
                  4 straipsnio 1 dalyje po žodžio „Komisija“ įterpiami žodžiai „ir ELPA priežiūros institucijos atstovas“.
                  Nustatyti reikalavimai dėl ELPA valstybių asociacijos pagal Susitarimo 101 straipsnį:
                  ELPA valstybės visomis teisėmis dalyvauja Europos audiovizualinės žiniasklaidos paslaugų reguliuotojų grupės veikloje, išskyrus teisę balsuoti.“
               
            
   2 straipsnis
   EEE susitarimo 37 protokole po 38 punkto įterpiamas šis punktas:
   
      
                  „39.
               
               
                  Europos audiovizualinės žiniasklaidos paslaugų reguliuotojų grupė (2014 m. vasario 3 d. Komisijos sprendimas C(2014)462 dėl Europos audiovizualinės žiniasklaidos paslaugų reguliuotojų grupės įsteigimo).“
               
            
   3 straipsnis
   
      Europos Sąjungos oficialiojo leidinio EEE priede skelbtinas Komisijos sprendimo C(2014)462 tekstas islandų ir norvegų kalbomis yra autentiškas.
   4 straipsnis
   Šis sprendimas įsigalioja 2014 m. rugsėjo 26 d., jei pateikti visi pranešimai pagal EEE susitarimo 103 straipsnio 1 dalį (1).
   5 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. rugsėjo 25 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  Konstitucinių reikalavimų nenurodyta.